
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PROJEKTO „BENDRUOMENINIŲ APGYVENDINIMO BEI UŽIMTUMO PASLAUGŲ ASMENIMS SU PROTO IR (ARBA) PSICHIKOS NEGALIA PLĖTRA MARIJAMPOLĖS REGIONE“ PARTNERIŲ ATRANKOS TVARKOS APRAŠO PATVIRTINIMO

2020 m. vasario    d. Nr. AT- 
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planu, patvirtintu Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano patvirtinimo”:
1. T v i r t i n u Šakių rajono savivaldybės administracijos projekto „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“  partnerių atrankos tvarkos aprašą (pridedama).
2. P a v e d u paskelbti šį įsakymą Šakių rajono savivaldybės interneto svetainėje www.sakiai.lt.
Šis įsakymas per vieną mėnesį nuo įsigaliojimo dienos gali būti skundžiamas Regionų apygardos administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.



Administracijos direktorius	Dainius Grincevičius 



Parengė
Socialinės paramos skyriaus
vyriausioji specialistė

Milda Savukaitienė
2020-02-17
	





	

PATVIRTINTA
Šakių rajono savivaldybės
administracijos direktoriaus
2020 m. vasario    d.  
įsakymu Nr. AT-



PROJEKTO „BENDRUOMENINIŲ APGYVENDINIMO BEI UŽIMTUMO PASLAUGŲ ASMENIMS SU PROTO IR (ARBA) PSICHIKOS NEGALIA PLĖTRA MARIJAMPOLĖS REGIONE“ PARTNERIŲ ATRANKOS TVARKOS APRAŠAS

I SKYRIUS
BENDROSIOS NUOSTATOS

1. Partnerių atranka (toliau – atranka) organizuojama siekiant skaidriai ir viešai įgyvendinti 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektą „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“ (toliau – Projektas). 
2. Priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ (toliau – priemonė) finansuojamą veiklą „Socialinių paslaugų infrastruktūros tinklo sukūrimas ir  plėtra asmenims, turintiems proto ir (arba) psichikos negalią“, projekto įgyvendinimą administruoja Lietuvos Respublikos socialinės apsaugos ir darbo ministerija bei viešoji įstaiga Centrinė projektų valdymo agentūra.
3. Aprašas reglamentuoja reikalavimus partneriams, nustato atrankos tvarką ir vertinimą.  
4. Informacija apie atranką skelbiama Šakių rajono savivaldybės interneto svetainėje www.sakiai.lt. 
5. Atrankos tikslas – siekiant kokybiško, skaidraus ir viešo projekto įgyvendinimo, atrinkti projekto partnerius, kurie galėtų tinkamai teikti grupinio gyvenimo namų apgyvendinimo paslaugą ar vykdyti socialinių dirbtuvių veiklą Šakių rajone.
           6. Projekto tikslinė grupė  –  proto ir (arba) psichikos negalią turintys darbingo amžiaus asmenys.
7. Preliminari projekto pradžios data ir įgyvendinimo trukmė mėnesiais – 36 mėnesiai. Visais atvejais projektų veiklos turi būti baigtos vykdyti iki 2023 m. kovo 1 d.  Numatomi rekonstruoti ar remontuoti ar naujai statomi pastatai, taip pat žemės sklypai turi būti partnerių valdomi nuosavybės ar patikėjimo teise arba gauti pagal panaudos (nuomos) sutartis ne trumpesniam kaip  projekto įgyvendinimo ir dar 5 metų nuo projekto finansavimo pabaigos (galutinės ataskaitos patvirtinimo) laikotarpiui.
8. Projekto vertė ir paslaugų teikimo įkainiai bus nustatyti ir aiškiai apibrėžti po Projekto finansavimo ir administravimo sutarties pasirašymo. 
9. Apraše vartojamos sąvokos:
9.1. paraiška – Šakių rajono savivaldybės administracijos direktoriaus įsakymu patvirtintas nustatytos formos dokumentas, teikiamas atrankos konkursui, siekiant būti partneriu steigiant naujus grupinio gyvenimo namus ar vykdant socialinių dirbtuvių veiklą Šakių rajone;
9.2. projekto partneris – grupinio gyvenimo namų apgyvendinimo paslaugos ar socialinių dirbtuvių veiklos teikėjas, išreiškęs norą tapti projekto partneriu, laiku pateikęs visus reikalingus atrankai dokumentus ir palankiai įvertintas komisijos, pasirašęs jungtinės veiklos sutartį dėl projekto įgyvendinimo;
9.3. grupinio gyvenimo namai – tai naujai įsteigta socialinių paslaugų įstaiga, kurioje gyvens iki 10 iš dalies savarankiškų, darbingo amžiaus asmenų su proto ir (arba) psichikos negalia. Pirmumas bus teikiamas asmenims apsigyventi grupinio gyvenimo namuose iš pertvarkomų socialinės globos įstaigų.
9.4. socialinės dirbtuvės – ne pelno siekianti bendruomeninių socialinių paslaugų įstaiga, padalinys, skyrius ar kitas organizacinis vienetas, kuriame vykdoma asmenų darbinio užimtumo veikla, nesusijusi su darbo santykiais, siekiant pagaminti rinkoje paklausius produktus ir (ar) teikti paslaugas;
9.5. socialinių dirbtuvių lankytojas – iš dalies savarankiškas, darbingo amžiaus asmuo su proto ir (arba) psichikos negalia, gyvenantis naujose, iš infrastruktūros lėšų pastatytose, socialinių paslaugų įstaigose; 
9.6. darbinis užimtumas – neatlygintina prasminga prekių (produktų) gaminimo ir (ar) paslaugų teikimo veikla, kuria siekiama lavinti, ugdyti ir palaikyti asmens darbinius įgūdžius.
           10. Kitos Apraše vartojamos sąvokos atitinka Lietuvos Respublikos socialinių paslaugų įstatyme, Socialinių paslaugų kataloge, Socialinės globos normų apraše, Lietuvos Respublikos nevyriausybinių organizacijų plėtros įstatyme, vartojamas sąvokas.

II SKYRIUS
PROJEKTO VEIKLOS

11. Projekto įgyvendinimo laikotarpiu numatoma remti socialinių paslaugų infrastruktūros, asmenims turintiems proto ir (arba) psichikos negalią, tinklo plėtrą, t. y. modernizuoti ir (arba) steigti naujas socialines įstaigas. Šakių rajone bus steigiami 3 grupinio gyvenimo namai, kurie teiks apgyvendinimo paslaugą iš dalies savarankiškiems, darbingo amžiaus asmenims su proto ir (arba) psichikos negalia bei  įkurtos 3 socialinės dirbtuvės, kurios organizuos dienos užimtumą paminėtiems asmenims.
12. Projektuose negali būti numatyta apribojimų, kurie turėtų neigiamą poveikį įgyvendinant moterų ir vyrų lygybės bei nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principus.
            13. Projektuose neturi būti numatyta veiksmų, kurie turėtų neigiamą poveikį įgyvendinant darnaus vystymosi principą. 
             14. Pagal Aprašą finansuojami infrastruktūros objektai, kuriuose planuojama vykdyti naujos statybos darbus ir specializuoti slaugos bei globos namai, dienos centrai, dienos užimtumo centrai ir socialinės dirbtuvės, kuriuose planuojama vykdyti rekonstrukcijos (remonto) darbus, turės būti pritaikyti žmonėms, turintiems judėjimo negalią, pagal reikalavimus, nustatytus Statybos techniniame reglamente STR 2.03.01:2001 „Statiniai ir teritorijos. Reikalavimai žmonių su negalia reikmėms“, patvirtintame Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl STR 2.03.01:2001 „Statiniai ir teritorijos. Reikalavimai žmonių su negalia reikmėms“ patvirtinimo“ (toliau – STR reikalavimai žmonių su negalia reikmėms) ir kituose norminiuose statybos techniniuose dokumentuose.



III SKYRIUS
REIKALAVIMAI PROJEKTO PARTNERIAMS

   15. Projekto partneriu gali būti:
   15.1. biudžetinės įstaigos;
   15.2. viešosios įstaigos;
   15.3. asociacijos;
   15.4. religinės bendruomenės ar bendrijos;
   15.5. labdaros ir paramos fondai.
16. Atrankai paraiškas gali teikti partneriai, kurie atitinka visas Apraše išvardytas sąlygas:
16.1. partneris atitinka statusą, kaip nurodyta 15 punkte;
16.2. partneris yra įvykdęs pareigas, susijusias su mokesčių ir socialinio draudimo įmokų mokėjimu;
16.3. partneriui nėra iškeltos bylos dėl bankroto arba restruktūrizavimo, nėra priimtas kreditorių susirinkimo nutarimas bankroto procedūras vykdyti ne teismo tvarka;
16.4. partneriui nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo;
16.5. partnerio vadovas ar kitas darbuotojas, įgyvendinsiantis projektą, neturi neišnykusio ar nepanaikinto teistumo už profesinės veiklos pažeidimus.
17. Jei partneris netenkina nors vieno iš Aprašo 16.1–16.5 punktų reikalavimų, laikoma, kad partnerio paraiška neatitinka Aprašo reikalavimų, ir yra atmetama. 
18. Prioritetas teikiamas partneriams:
18.1. kurie, turi patirties bei kompetencijos, teikiant apgyvendinimo ar dienos užimtumo paslaugas panašaus pobūdžio asmenims;
18.2. kurių įstaiga (organizacija) įregistruota arba turi padalinius Šakių rajono savivaldybėje ir turi patalpas socialinių dirbtuvių veiklai.
19. Partnerių atitikimas 18.1-18.2 punktams vertinamas balų sistema pagal nustatytus kriterijus. Didžiausia galimų balų suma – 40. Surinkus mažiau nei 20 balų partnerio paraiška atmetama.

IV SKYRIUS
PARAIŠKŲ TEIKIMAS 

20. Atrankos konkursui teikiamą paraišką partneris užpildo pagal Aprašo 1 priede nustatytą formą.
21. Paraiška turi būti pasirašyta asmens, turinčio teisę veikti įstaigos, organizacijos vardu, nurodant vardą, pavardę ir pareigas, bei patvirtinta antspaudu, jei tokį antspaudą partneris privalo turėti.	
22. Paraiška turi būti užpildyta kompiuteriu lietuvių kalba, atspausdinta ir kartu su kitais teikiamais dokumentais susegta į aplanką. Visi paraiškos bei prie jos pridedamų dokumentų lapai turi būti sunumeruoti. Paraiškos ir prie jos pridedamų dokumentų numeracija turi būti ištisinė. Paskutinio lapo antroje pusėje paraiška turi būti patvirtinta atrankos dalyvio ar jo įgalioto asmens parašu, nurodytas įgalioto asmens vardas, pavardė, pareigos bei paraišką sudarančių lapų skaičius.
23. Kartu su paraiška atrankai privaloma pateikti šiuos dokumentus:
23.1. steigimo dokumentų (įstatų arba nuostatų) kopiją;
23.2. dokumento, pagrindžiančio teisę naudotis patalpomis, kuriose esant poreikiui vyktų Apraše nurodytos veiklos, kopiją;
23.3.  vadovo ar jo įgalioto asmens pasirašytą laisvos formos pažymą, kad:
23.3.1. nėra iškeltos bylos dėl bankroto arba restruktūrizavimo, nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka;
23.3.2. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo;
23.3.3. teikdamas pasiūlymą nėra pateikęs melagingos informacijos.
24. Partneris gali  pateikti ir kitus dokumentus ir (arba) informaciją, reikalingą paraiškos vertinimui bei papildomus dokumentus, galinčius padėti vertinti paraišką.
25. Pasirašyta popierinė paraiška su priedais teikiama užklijuotame voke su užrašu „Projekto „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“ partnerių atrankai“ Šakių rajono savivaldybės administracijos priimamajame, adresu:  Bažnyčios g. 4, Šakiai. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu. Paraiška turi būti pateikta iki skelbime, paskelbtame Šakių rajono savivaldybės interneto svetainėje www.sakiai.lt, nustatyto termino paskutinės dienos. 
26. Atrankoje dalyvaujantis partneris iki galutinio paraiškų pateikimo termino turi teisę pakeisti arba atšaukti savo pateiktą paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu atrankos komisija jį gauna pateiktą raštu iki paraiškų pateikimo termino pabaigos.

V SKYRIUS
ATRANKOS KOMISIJOS DARBO ORGANIZAVIMAS

27. Paraiškas vertina sudaryta atrankos komisija (toliau – komisija). Komisija yra kolegialus organas, sudarytas Administracijos direktoriaus įsakymu, priimantis sprendimus Aprašo veiklos klausimais.
28. Komisiją sudaro ne mažiau kaip 3 (trys) asmenys. Komisijos darbui vadovauja komisijos pirmininkas. Komisijos darbą organizuoja ir jai vadovauja Komisijos pirmininkas, jo nesant – pirmininko pavaduotojas. Komisiją techniškai aptarnauja Komisijos sekretorius, paskirtas Savivaldybės administracijos direktoriaus įsakymu. Pradėdami darbą, komisijos nariai privalo pasirašyti konfidencialumo pasižadėjimą ir nešališkumo deklaraciją (3 priedas).
29. Komisijos sprendimai įforminami komisijos posėdžio protokoluose, kuriuose nurodoma:
29.1. posėdžio data ir vieta;
29.2. posėdyje dalyvavę komisijos nariai;
29.3. posėdžio metu svarstytos paraiškos;
29.4. pateikti argumentai, paaiškinimai, priimti sprendimai;
29.5. kita, komisijos nuomone, svarbi posėdžio informacija.
30. Komisijos sprendimai priimami bendru sutarimu arba, jei jo negalima pasiekti, komisijos nariams balsuojant. Balsuojant sprendimai priimami paprasta dalyvaujančių narių balsų dauguma. Balsams pasiskirsčius po lygiai lemia komisijos pirmininko balsas.
31. Komisijos sprendimai galioja tik tada, jei jie yra priimti dalyvaujant ne mažiau kaip ½ visų komisijos narių.
32. Komisijos narys, turįs interesų ar ryšių, susijusių su organizacija ar įstaiga, pateikusia paraišką, nedalyvauja balsavime Viešųjų ir privačių interesų derinimo valstybinėje tarnyboje įstatymo nustatyta tvarka.
33. Komisijos posėdžių protokolai ir posėdyje svarstytų klausimų dokumentai saugomi Šakių rajono savivaldybės administracijoje.

VI SKYRIUS
PARAIŠKŲ VERTINIMAS IR JUNGTINĖS VEIKLOS SUTARTIES PASIRAŠYMAS

34. Komisijos nariai pateiktas paraiškas vertina užpildydami paraiškos vertinimo formą (2 priedas).
35. Paraiškos vertinimo metu komisija gali paprašyti pateikti trūkstamą informaciją ir (arba) dokumentus. Partneris privalo pateikti šią informaciją ir (arba) dokumentus per komisijos nustatytą terminą. Gali būti tikslinama tik ta pasiūlymo dalis, kuriai netaikoma balų vertinimo sistema.
36. Komisija, apsvarsčiusi pateiktas paraiškas, komisijos narių užpildytas paraiškų vertinimo formas ir padariusi išvadas, parengia protokolą su sprendimu dėl partnerių atrinkimo.
37. Atrankos rezultatai skelbiami Šakių rajono savivaldybės interneto svetainėje www.sakiai.lt.
38. Su atrinktais partneriais tik suderinus veiklas ir lėšas, vadovaujantis galiojančiais teisės aktais, pasirašomos jungtinės veiklos sutartys, kuriose nustatomos pareiškėjo ir partnerio tarpusavio teisės, pareigos ir atsakomybė įgyvendinant projektą. 

VII SKYRIUS
BAIGIAMOSIOS NUOSTATOS

39. Partneriui, dalyvaujančiam atrankoje, el. paštu siunčiami klausimai ir prašymai, susiję su paraiškos teikimu atrankai, laikomi oficialiais. 
40. Gavęs finansavimą, partneris įsipareigoja, suderinęs su Šakių rajono savivaldybės administracija, viešinti vykdomą projektą. 
_________________________

	
	Projekto 
„Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“ partnerių atrankos aprašo
1 priedas



(paraiškos forma)
____________________________________________________
(partnerio pavadinimas)

PARAIŠKA
DĖL ĮTRAUKIMO Į PARTNERIŲ, DALYVAUSIANČIŲ ĮGYVENDINANT PROJEKTĄ „BENDRUOMENINIŲ APGYVENDINIMO BEI UŽIMTUMO PASLAUGŲ ASMENIMS SU PROTO IR (ARBA) PSICHIKOS NEGALIA PLĖTRA MARIJAMPOLĖS REGIONE“ SĄRAŠĄ

____________
(data)

1. Informacija apie partnerį
	Pavadinimas
	

	Adresas, pašto indeksas
	

	Telefonas
	

	Faksas
	

	El. paštas, interneto svetainė
	

	Vykdomos veiklos aprašymas
	(pateikti informaciją apie įstaigos, organizacijos, privataus juridinio ar fizinio asmens tikslą (-us), uždavinius, pagrindines veiklas, kurios yra vykdomos šiuo metu.



2. Pageidaujamos projekte vykdyti veiklos (pabraukti: 2.1  arba 2.2 veiklą):
2.1. grupinio gyvenimo namų paslaugos teikėjas;
2.2. socialinių dirbtuvių veiklos vykdytojas.


3. Veiklos pristatymas
	Paslaugos pavadinimas
	Veiklos aprašymas
	Priemonės ir metodai veiklos įgyvendinimui

	2.1. Grupinio gyvenimo namų paslaugos teikėjas
	
	(aprašyti, kokia veikla bus vykdoma, kokiomis priemonėmis, taikomais metodais bus užtikrintas veiklos įgyvendinimas) 

	2.2. Socialinių dirbtuvių veiklos vykdytojas
	
	(aprašyti, kokia veikla bus vykdoma, kokiomis priemonėmis, taikomais metodais bus užtikrintas veiklos įgyvendinimas)




4. Teritorinė aprėptis
	Vertinimo kriterijus
	Pateikiami duomenys ir dokumentai

	1. Teritorinė aprėptis 

	(pateikti patalpų panaudos/nuomos sutartis arba kitus dokumentus, pagrindžiančius teisę naudotis patalpomis, kuriose esant poreikiui vyktų projekto veiklos, Šakių  rajono savivaldybėje;  pateikti kitus buveinės, padalinių, filialų buvimą pagrindžiančius dokumentus (įstatai/nuostatai)


	
	

	(registracijos adresas, padalinio ir (arba) filialo ir (arba) veiklos buveinės adresas Šakių rajone, kur esant poreikiui vyktų projekto veiklos; pildyti tiek eilučių, kiek yra padalinių )
	(aprašyti teikiamą informaciją, patalpų pritaikymas neįgaliesiems)

	1.1.
	
	

	1.2.
	
	

	
5. Įgyvendintų projektų apimtis

	
	
	

	Vertinimo kriterijus
	Pateikiami duomenys ir dokumentai

	1. Patirtis panašaus pobūdžio projektų įgyvendinime Partneris (kaip organizacija) yra įgyvendinęs projektą (-us) (suteikęs paslaugų), kurie buvo nukreipti į asmenų apgyvendinimo ar dienos užimtumo veiklas, ar į panašaus pobūdžio veiklas. 
	(pateikti dokumentus įrodančius, kad partneris per pastaruosius 3 (trejus) yra įgyvendinęs projektą (-us)  (suteikęs paslaugų), kurie buvo nukreipti į panašaus pobūdžio veiklas) 

	(įgyvendinto projekto (-ų) pavadinimas, trumpas aprašymas, įgyvendinimo laikotarpis, vykdytų įsipareigojimų dydis; pildyti tiek eilučių, kiek yra įgyvendintų projektų)
	(aprašyti teikiamą informaciją)

	1.1.
	
	

	1.2.
	
	



6. Prie paraiškos pridedamų privalomų pateikti dokumentų sąrašas:

	Eil. Nr.
	Dokumento pavadinimas
	Lapų skaičius

	1.
	
	

	2.
	
	



Patvirtinu, kad (įrašyti įstaigos pavadinimą) pateikti duomenys yra teisingi, detaliai esame susipažinę su partnerių atrankos tvarkos Aprašo reikalavimais ir sutinkame su partnerių atrankos tvarkos Aprašo nuostatomis (reikalavimais). 


___________________                              __________                                   _________________
(Pareigų pavadinimas)                                    (Parašas)                                       (Vardas ir pavardė)


	
	Projekto 
„Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“ partnerių atrankos aprašo
2  priedas


(Paraiškos vertinimo forma)
______________________________________________
(partnerio pavadinimas)

PARAIŠKOS DĖL ĮTRAUKIMO Į PARTNERIŲ, DALYVAUSIANČIŲ ĮGYVENDINANT PROJEKTĄ „BENDRUOMENINIŲ APGYVENDINIMO BEI UŽIMTUMO PASLAUGŲ ASMENIMS SU PROTO IR (ARBA) PSICHIKOS NEGALIA PLĖTRA MARIJAMPOLĖS REGIONE, SĄRAŠĄ
VERTINIMO FORMA
_____________
(data)
	Eil. Nr.
	Vertinimo kriterijai
	Maksimalus galimų balų skaičius
	Skirtų balų skaičius
	Pastabos

	1.
	Partneris pateikė visus dokumentus, išvardintus IV skyriuje.
	(Balais nevertinama. Jei partneris netenkina šio punkto pasiūlymas atmetamas)
	
	

	2.
	Partnerio juridinė atsakomybė 
· organizacijai nėra iškelta byla dėl bankroto arba restruktūrizavimo, nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka.
	(Balais nevertinama. Jei partneris netenkina šio punkto pasiūlymas atmetamas)
	
	

	3.
	Partnerio juridinė atsakomybė 
· nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos ir (arba) savivaldybės biudžeto lėšų naudojimo pažeidimo.
	(Balais nevertinama. Jei partneris netenkina šio punkto pasiūlymas atmetamas)
	
	

	4.
	Pasirengimas įgyvendinti planuojamas veiklas (vertinamas partnerio pasirengimas teikti paslaugas pagal pateiktą veiklų įgyvendinimo aprašymą):
· Veiklų įgyvendinimas realiai ir išsamiai suplanuotas, atitinka Aprašo reikalavimus;
· Trūksta detalesnio veiklų įgyvendinimo pagrindimo, turi trūkumų atitinkant Aprašo reikalavimus;
· Veiklų įgyvendinimo pagrindimas neišsamus,  dalinai atitinka Aprašo reikalavimus;
· Veiklų įgyvendinimo aprašymas visiškai neatitinka reikalavimų (jei partnerio veiklų įgyvendinimo aprašymas neatitinka reikalavimų paraiška atmetama);
	


20
	
	(Balais vertinama veikla. Veiklos vykdymui pasirenkamas partneris, kuris surenka daugiausiai balų)

	0

	
	

	5.
	Partnerio teritorinė aprėptis:
· Turi įregistruotą biurą, buveinę Šakių rajono savivaldybėje;
· Neturi įregistruoto biuro, buveinės.

	6.
	Partnerio patalpų projekto veiklai vykdyti vertinimas:
· Turi savo patalpas arba sudarę panaudos (nuomos)/patikėjimo sutartį;
· Turi sudaryta preliminaria patalpų panaudos (nuomos)/patikėjimo sutartį;
· Neturi patalpų.

	0
	
	

	Didžiausia galima balų suma
	40
	
	

	Mažiausia privaloma surinkti balų suma 
	20
	

	




__________________________                        ___________                          __________________
(vertintojo pareigų pavadinimas)                           (parašas)                                 (vardas ir pavardė)





	
	





Projekto 
„Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“ partnerių atrankos 
prašo
3  priedas



ŠAKIŲ RAJONO SAVIVALDYBĖS ADMINISTRACIJA
_________________________________________________________
(komisijos nario vardas ir pavardė)

PROJEKTŲ VERTINIMO IR ATRANKOS KOMISIJOS NARIO 
KONFIDENCIALUMO PASIŽADĖJIMAS IR NEŠALIŠKUMO DEKLARACIJA 
20_____ m. __________________ d.

Aš, _________________________________________ vertindamas projekto „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“  partnerių atrankos paraiškas,
1	Pasižadu:
1.1.	saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant projekto „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Marijampolės regione“ partnerių atrankos paraiškas;
1.2.	man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2.	Man išaiškinta, kad konfidencialią informaciją sudaro:
2.1.	partnerių atrankos paraiškų duomenys ir turinys;
2.2.	paraiškų vertinimo išvados;
2.3.	paraiškų vertinimo rezultatų duomenys;
2.4.	kita informacija, susijusi su paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3.	Patvirtinu, kad atsisakysiu vertinti man pateiktą paraišką, jei paaiškės, kad aš esu paraišką pateikusios įstaigos, organizacijos narys (-ė), privatus juridinis ar fizinis asmuo; dalyvauju projektą pateikusios organizacijos valdymo organų veikloje; esu įtrauktas (-a) į projekto, kuris yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4.	Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.

       _______________________	___________________________________

